
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 120 

3 Ιουνίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Ελληνικού - Αργυρούπολης (Ν. Αττικής).. 1 
Τροποποίηση του εγκεκριμένου ρυμοτομικού σχεδί¬ 
ου της Δημοτικής Ενότητας Μοσχάτου του Δήμου 
Μοσχάτου-Ταύρου (Ν. Αττικής) στο ΟΤ 225-227. 2 

ΑΠΟΦΑΣΕΙΣ 

Μερική ανάκληση - τροποποίηση του από 30-3-1990 
Π.Δ/τος «Εγκριση μεταφοράς συντελεστή δόμησης 
ρυμοτομουμένου ακινήτου, που βρίσκεται εντός 
του ρυμοτομικού σχεδίου του Δήμου Καλαμαριάς 

(Ν. Θεσσαλονίκης)» (ΦΕΚ Δ' 206/10-4-1990). 3 

Ανάκληση της υτί αριθμ. 15035/7-5-96 απόφασης Υπουρ¬ 
γού ΠΕ.ΧΩ.ΔΕ. «Εγκριση μεταφοράς συντελεστή δό¬ 
μησης ακινήτου που βρίσκεται εντός του εγκεκριμέ¬ 
νου σχεδίου του Δήμου Σερρών (Νέο σχέδιο πόλης 
Σερρών), στο 133β Ο.Π. παρά τις οδούς Βύρωνος 
και της παρόδου, οδού Κισσάβου, το οποίο ακίνητο 
έχει χαρακτηριστεί ως κοινόχρηστος χώρος (Παι¬ 
δική χαρά, με το από 31.7.25 Β.Δ/γμα Φ.Ε.Κ. 215 Α' 
19.8.25)» (ΦΕΚ 582 Δ'/31-5-96). 4 


ΔΙ ΑΤΑΓΜΑΤ Α 

(ΐ) 

Τροποποίηση του εγκεκριμένου ρυμοτομικού σχεδίου 
του Δήμου Ελληνικού - Αργυρούπολης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6), 154 και 160 
(παρ. 1 και 2) του Κώδικα Βασικής Πολεοδομικής Νομοθεσί¬ 
ας που κυρώθηκε με π.δ/γμα της 14/27.7.1999 (Δ' 580). 

2. Τις διατάξεις των παρ. 4.2.β και 4.3 της περιπτ. Α 
άρθρου 29 του ν.2831/2000 «Τροποποίηση των διατά¬ 
ξεων του ν.1577/1985 «Γενικός Οικοδομικός Κανονισμός» 
και άλλες πολεοδομικές διατάξεις» (Α' 140), όπως αυτό 
ίσχυε πριν από την αντικατάσταση του με την παρ.1 του 
άρθρου 10 του ν. 3044/2002 (Α' 197). 


3. Τις διατάξεις των άρθρων 1, 2, 283 και 286 του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β'1292/2010, διόρθωση 
σφάλματος Β' 1623/2010). 

4. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Την υπ’ αριθμ. 2876/7.10.2009 απόφαση Πρωθυπουρ¬ 
γού «Αλλαγή τίτλου Υπουργείων» (Β' 2234). 

6. Τ ις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

7. Την υπ’ αριθμ. Υ273/30.9.2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

8. Την υπ’ αριθμ. 132/2009 γνωμοδότηση του δημοτικού 
συμβουλίου του δήμου Αργυρούπολης. 

9. Την υπ’ αριθμ. 85/2009 γνωμοδότηση του δημοτικού 
συμβουλίου του Δήμου Ελληνικού. 

10. Το υπ’ αριθμ. Δ10/20491/5.3.2010 έγγραφο της Δι¬ 
εύθυνσης Υδραυλικών'Εργων Περιφέρειας Αττικής του 
Υπουργείου Μεταφορών και Δικτύων. 

11. Την υπ’ αριθμ. 28/2010 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

12. Το γεγονός ότι από τις κανονιστικές διατάξεις 
του παρόντος διατάγματος δεν προκαλείται δαπάνη 
σε βάρος του κρατικού προϋπολογισμού και του προ¬ 
ϋπολογισμού του οικείου Ο.Τ.Α. 

13. Την υπ’ αριθμ. 31/2011 γνωμοδότηση του Συμβουλίου 
της Επικράτειας, με πρόταση του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής, 
αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Ελληνικού - Αργυρούπολης 
(Ν. Αττικής) με τον καθορισμό Δημοτικού Πάρκου στον 
χώρο που περικλείεται από τις οδούς Γούναρη, Αφρο- 

δίτης, Κολχίδος, Αναστάσεως και τη Λεωφόρο Κύπρου, 
όπως φαίνεται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την αριθμ. 
8840/2011 πράξη του και που αντίτυπο του σε φωτοσμί¬ 
κρυνση δημοσιεύεται με το παρόν διάταγμα. 

Αρθρο 2 

Στον παραπάνω χώρο καθορίζεται περίγραμμα για την 
ανέγερση τριών κτισμάτων, όπως φαίνεται με κόκκινη 
γραμμή στο διάγραμμα του άρθρου 1 με τους ακόλου¬ 
θους όρους: 

Εντός του με στοιχεία 1 περιγράμματος ανεγείρεται 
ισόγειο κυλικείο, μεγίστου ύψους τεσσάρων (4) μέτρων 
συμπεριλαμβανομένης και της στέγης. 

Εντός των με στοιχεία 2 και 3 περιγραμμάτων ανε- 
γείρονται ισόγειες αίθουσες μεγίστου ύψους τριών (3) 
μέτρων για τη λειτουργία συλλόγων, όπως οι σύλλογοι 
προσκόπων. 


Οι αίθουσες είναι ελαφριάς κατασκευής με μεταλλικό 
ή ξύλινο σκελετό και αντίστοιχα πάνελ πλήρωσης ή /και 
κεραμίδια για την τυχόν στέγη. 

Άρθρο 3 

Η ισχύς του παρόντος διατάγματος αρχίζει από 
τη δημοσίευση του την Εφημερίδα της Κυβερνή- 
σεως. 

Στην Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος 

Αθήνα, 6 Μα'ίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

( 2 ) 

Τροποποίηση του εγκεκριμένου ρυμοτομικού σχεδίου 
της Δημοτικής Ενότητας Μοσχάτου του Δήμου Μο- 
σχάτου-Ταύρου (Ν. Αττικής) στο ΟΤ 225-227. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2, 6 και 10) 154, 
160 (παρ. 1 και 2) 248, 249 και 250 του Κώδικα Βασικής 
Πολεοδομικής Νομοθεσίας (Κ.Β.Π.Ν.), που κυρώθηκε με 
το άρθρο μόνο του από 14/27.7.1999 π.δ/τος (Δ580), όπως 
τα άρθρα 248, 249 και 250 τροποποιήθηκαν αντίστοιχα 
με τα άρθρα 5, 6 και 7 του ν.2831/2000 (Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Τις διατάξεις των άρθρων 1, 2, 283 και 286 του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’αριθμ. 
45892/11.2.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

4. Την υπ’αριθμ. 2876/7-10-2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

5. Τ ις διατάξεις των άρθρων 1 παρ. 2 και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων (Α' 221). 

6. Την υπ’αριθμ. Υ273/30.9.2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

7. Την υπ’ αριθμ. 132/17-7-2009 γνωμοδότηση του δη¬ 
μοτικού συμβουλίου Μοσχάτου. 

8. Τις υπ’ αριθμ. 99/6-10-2010 και 114/27-10-2010 γνω¬ 
μοδοτήσεις του Κεντρικού Συμβουλίου Χωροταξίας 
Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 


του κρατικού προϋπολογισμού και του προϋπολογισμού 
του οικείου Ο.Τ.Α. 

10. Την υπ’ αριθμ. 35/2011 γνωμοδότηση του Συμβου¬ 
λίου της Επικράτειας, με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Αρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου της Δημοτικής Ενότητας Μοσχάτου 
του Δήμου Μοσχάτου - Ταύρου (Ν. Αττικής) στο ΟΤ 
225-227 το οποίο εμπίπτει στο τμήμα του Ιστορικού 
«Αξονα της οδού Πειραιώς με τον καθορισμό τμήματος 
αυτού σε χώρο βρεφονηπιακού σταθμού όπως φαίνε¬ 
ται με τα στοιχεία ΑΒΓΔΕΑ στο σχετικό πρωτότυπο 
διάγραμμα σε κλίμακα 1:500, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών 
με την 11573/2011 πράξη του και που αντίτυπο του 
σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Στον παραπάνω καθοριζόμενο χώρο ορίζονται όροι 
και περιορισμοί δόμησης ως εξής: 

- Μέγιστο ποσοστό κάλυψης: πενήντα τοις εκατό 
(50%). 

- Συντελεστή δόμησης: ογδόντα εκατοστά (0,80). 

- Μέγιστο επιτρεπόμενο ύψος του κτιρίου: οκτώ (8,00) 
μέτρα. 

Άρθρο 3 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στην Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Μαΐου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΑΠΟΦΑΣΕΙ Σ 

Αριθμ. 9307 (3) 

Μερική ανάκληση - τροποποίηση του από 30-3-1990 Π.Δ/ 
τος «Εγκριση μεταφοράς συντελεστή δόμησης ρυμο- 
τομουμένου ακινήτου, που βρίσκεται εντός του ρυ¬ 
μοτομικού σχεδίου του Δήμου Καλαμαριάς (Ν. Θεσ¬ 
σαλονίκης)» (ΦΕΚ Δ' 206/10-4-1990). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη : 

1. Το ν. 3044/2002 «Μεταφορά συντελεστή δόμησης 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος Χωροταξίας και Δημοσίων Έργων» 
(ΦΈ.Κ. Α' 197), όπως ισχύει και ειδικότερα την παρ. 2 
του άρθρου 1 αυτού. 

2. Τις διατάξεις, του Π.Δ/τος 63/21.22/4/05 «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά όργανα» (ΦΈ.Κ. 98 Α722-4-05). 

3. Την υπ’ αριθμ. Υ273/30-9-2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (ΦΈ.Κ. 1595 Β72010). 

4. Το από 30-3-1990 Π.Δ/γμα «Εγκριση μεταφοράς συ¬ 
ντελεστή δόμησης ρυμοτομουμένου ακινήτου, που βρί¬ 
σκεται εντός του ρυμοτομικού σχεδίου του Δήμου Κα¬ 
λαμαριάς (Ν. Θεσσαλονίκης)» (ΦΕΚ Δ' 206/10-4-1990). 

5. Την εγκύκλιο 38/26-4-2004 με την οποία έγινε απο¬ 
δεκτή η με αριθμό 89/2004 γνωμοδότηση του Ν.Σ.Κ. 

6. Την υπ’ αριθμ. 1933/2005 απόφαση του Συμβουλίου 
της Επικράτειας. 

7. Την υπ’ αριθμ. 8766/27-2-06 αίτηση των Νικολάου 
και Μάριου Εκκλησιάρχου, με την οποία ζητούν ακύρω¬ 
ση είκοσι τριών (23) ονομαστικών τίτλων δικαιώματος 
Μεταφοράς Συντελεστή Δόμησης και συγκεκριμένα των 
υπ’ αριθμ. 1276 έως 1297, οι οποίοι έχουν εκδοθεί υπέρ 
Γεωργίου Εκκλησιάρχου του Νικολάου, του υπ’ αριθμ. 
4247, ο οποίος έχει εκδοθεί υπέρ Μάριου και Νικολάου 
Εκκλησιάρχου και μερική ανάκληση του Π.Δ/τος του 
θέματος. 

8. Το υπ’ αριθμ. 31193/28-9-06 έγγραφο της ΔΟΚΚ προς 
την Γενική Δ/ντρια Πολεοδομίας του Υ.ΠΕ.ΧΩ.ΔΕ. 

9. Το υπ’ αριθμ. 17235/25-4-07 έγγραφο της Δ/νσης Νο- 
μοθετικούΈργου, μετά το υπ’ αριθμ. 1751/11-12-06 έγγρα¬ 
φο της Γ ενικής Δ/ντριας Πολεοδομίας του Υ.ΠΕ.ΧΩ.ΔΕ., 
με το οποίο συνιστά τη συμμόρφωση της Διοίκησης με 
την υπ’ αριθμ. 1933/2005 απόφαση του Σ.τ.Ε. 

10. Τη με αριθμό 124/Συν22α/13-6-2007 πράξη του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος με ομόφωνα θετική γνωμοδότηση. 

11. Την προσκόμιση των πρωτότυπων τίτλων δικαι¬ 
ώματος Μεταφοράς Συντελεστή Δόμησης και συγκε¬ 
κριμένα των υπ’ αριθμ. 1276 έως 1297, οι οποίοι έχουν 
εκδοθεί υπέρ Γεωργίου Εκκλησιάρχου του Νικολάου, 
του υπ’αριθμ. 4247, ο οποίος έχει εκδοθεί υπέρ Μάριου 
και Νικολάου Εκκλησιάρχου, αποφασίζουμε: 

Άρθρο 1 

Ανακαλείται μερικά το από 30-3-1990 Π.Δ/γμα «Εγκρι¬ 
ση μεταφοράς συντελεστή δόμησης ρυμοτομουμένου 
ακινήτου, που βρίσκεται εντός του ρυμοτομικού σχεδίου 


του Δήμου Καλαμαριάς (Ν. Θεσσαλονίκης)» (ΦΕΚ Δ' 206) 
και ειδικότερα τροποποιείται: 

Α. - α) Η παρ. 2α του άρθρου 1 αυτού ως προς το 
εμβαδόν, ήτοι από «6990,30 τ.μ.» σε «5617,9625 τ.μ.». 

β) Η παρ. 2δ του άρθρου 1 αυτού από «Μεταφερόμενες 
δομήσιμες επιφάνειες που αντιστοιχούν σ’ αυτό: 11.184,48 
τ.μ. (4893,21 τ.μ. από ισόγειο και 6291,27 τ.μ. από ορό¬ 
φους).» σε «Μεταφερόμενες δομήσιμες επιφάνειες που 
αντιστοιχούν σ’ αυτό : 8988,74 τ.μ. (3702,1575 τ.μ. από 
ισόγειο και 5286,5825 τ.μ. από ορόφους)». 

Β. - Το άρθρο 2 αυτού ως προς το εμβαδόν, ήτοι από 
«11.184,48 τ.μ. (4893,21 τ.μ. από ισόγειο και 6291,27 τ.μ. από 
ορόφους).» σε «8988,74 τ.μ. (3702,1575 τ.μ. από ισόγειο 
και 5286,5825 τ.μ. από ορόφους)». 

Άρθρο 2 

Ακυρώνονται: 

α) Είκοσι δύο (22) ονομαστικοί τίτλοι δικαιώματος 
Μεταφοράς Συντελεστή Δόμησης και συγκεκριμένα οι 
υπ’αριθμ. 1276 έως και 1297, οι οποίοι έχουν εκδοθεί υπέρ 
Γεωργίου Εκκλησιάρχου του Νικολάου και 

β) Ο υπ’ αριθμ. 4247 ονομαστικός τίτλος δικαιώματος 
Μεταφοράς Συντελεστή Δόμησης, ο οποίος έχει εκδοθεί 
υπέρ Μάριου και Νικολάου Εκκλησιάρχου. 

Άρθρο 3 

Η ισχύς της παρούσης απόφασης αρχίζει με τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 
-♦- 

Αριθμ. οικ. 20005 (4) 

Ανάκληση της υπ’ αριθμ. 15035/7-5-96 απόφασης Υπουρ¬ 
γού ΠΕ.ΧΩ.ΔΕ. «Εγκριση μεταφοράς συντελεστή δό¬ 
μησης ακινήτου που βρίσκεται εντός του εγκεκριμέ¬ 
νου σχεδίου του Δήμου Σερρών (Νέο σχέδιο πόλης 
Σερρών), στο 133β Ο.Π. παρά τις οδούς Βύρωνος 
και της παρόδου, οδού Κισσάβου, το οποίο ακίνητο 
έχει χαρακτηριστεί ως κοινόχρηστος χώρος (Παιδική 
χαρά, με το από 31.7.25 Β.Δ/γμα ΦΈ.Κ. 215 Α' 19.8.25)» 
(ΦΕΚ 582 Δ731-5-96). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το ν. 3044/2002 «Μεταφορά συντελεστή δόμησης 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος Χωροταξίας και Δημοσίων Έργων» 
(ΦΈ.Κ. Α' 197), όπως ισχύει και ειδικότερα την παρ. 2 
του άρθρου 1 αυτού. 

2. Τις διατάξεις του Π.Δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΈ.Κ. 98 Α'/22-4-05). 

3. Την υπ’ αριθμ. Υ273/30-9-2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (ΦΈ.Κ. 1595 Β'/2010). 

4. Την υπ’ αριθμ. 15035/7-5-96 απόφασης Υπουργού 
ΠΕ.ΧΩ.ΔΕ. «Εγκριση μεταφοράς συντελεστή δόμησης 

ακινήτου που βρίσκεται εντός του εγκεκριμένου σχε¬ 
δίου του Δήμου Σερρών (Νέο σχέδιο πόλης Σερρών), 
στο 133β Ο.Π. παρά τις οδούς Βύρωνος και της πα¬ 
ρόδου, οδού Κισσάβου, το οποίο ακίνητο έχει χαρα¬ 
κτηριστεί ως κοινόχρηστος χώρος (Παιδική χαρά, με 
το από 31.7.25 Β.Δ/γμα Φ.Ε.Κ. 215 Α' 19.8.25)» (ΦΕΚ 582 
Δ731-5-96). 

5. Την εγκύκλιο 38/26-4-2004 με την οποία έγινε απο¬ 
δεκτή η με αριθμό 89/2004 γνωμοδότηση του Ν.Σ.Κ. 

6. Τις υπ’ αριθμ. 54095/12-12-08 και 23997/4-6-09 αιτή¬ 
σεις των Ιωάννη και Νικολάου Πηλίτση, με τις οποίες 
ζητούν την ακύρωση του υπ’ αριθμ. 12326 ονομαστικού 
τίτλου δικαιώματος Μεταφοράς Συντελεστή Δόμησης. 

7. Τον υπ’ αριθμ. 12326 ονομαστικό τίτλο δικαιώματος 
Μεταφοράς Συντελεστή Δόμησης, ο οποίος εκδόθηκε 
σε εκτέλεση της υπουργικής απόφασης της ανωτέρω 
παραγράφου 4, ο οποίος εξακολουθεί να ισχύει. 

8. Τη με αριθμό 86/Συν12η/8-4-2009 πράξη του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος με ομόφωνα θετική γνωμοδότηση. 

9. Το υπ’ αριθμ. οικ. 22332/20-5-09 έγγραφο της ΔΟΚΚ. 

10. Την υπ’ αριθμ. 54095/12-12-08 αίτηση των Ιωάννη 
και Νικολάου Πηλίτση, με την οποία προσκομίσθηκε ο 
πρωτότυπος υπ’ αριθμ. 12326 ονομαστικός τίτλος δικαι¬ 
ώματος Μεταφοράς Συντελεστή Δόμησης προκειμένου 
να συνταχθεί η παρούσα, αποφασίζουμε: 


Άρθρο 1 

Ανακαλείται η υπ’ αριθμ. 15035/7-5-96 απόφαση Υπουρ¬ 
γού ΠΕ.ΧΩ.ΔΕ. «Εγκριση μεταφοράς συντελεστή δόμη¬ 
σης ακινήτου που βρίσκεται εντός του εγκεκριμένου 
σχεδίου του Δήμου Σερρών (Νέο σχέδιο πόλης Σερρών), 
στο 133β Ο.Π. παρά τις οδούς Βύρωνος και της παρόδου, 
οδού Κισσάβου, το οποίο ακίνητο έχει χαρακτηριστεί ως 
κοινόχρηστος χώρος (Παιδική χαρά, με το από 31.7.25 
Β.Δ/γμα Φ.Ε.Κ. 215 Α' 19.8.25)» (ΦΕΚ 582 Δ731-5-96). 

Άρθρο 2 

Ακυρώνεται ο υπ’ αριθμ. 12326 ονομαστικός τίτλος 
δικαιώματος Μεταφοράς Συντελεστή Δόμησης, ο οποίος 
έχει εκδοθεί υπέρ Νικολάου και Ιωάννου Πηλίτση του 
Αναστασίου, για 1.347,30 τ.μ., εκ των.οποίων 538,92 τ.μ. 
από ισόγειο και 808,38 τ.μ. από ορόφους. 

Άρθρο 3 

Η ισχύς της παρούσης απόφασης αρχίζει με τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

